Myen asuya-KIO zuphpawng hta hpyen masa hpe madung dat
- In Majan Shiga
- Last Updated on 19 July 2012
- By KNG
- Hits: 1177
Myen a asuya simsa lam tam datkasa hte KIO salang ni June praw 1, bat Manga Ya shani KIO ginra Mai Ja Yang kaw ntsa lam hkrum shaga hkat ai shaloi, hpyen masa hpe madung dat wa sai lam, KIO shiga lawk tsun ai.
Tau Dap Awn Daju Dukaba Gun Maw woi awn ai KIO hpung gaw shawoi na hte maren simsa lam n bawngban shi yang “manghkang byin ai shara na asuya hpyen hpung ni shawng dawm kau na matu” hpyi lajin wa sai lam chye lu ai.
Myen datkasa hpung ningbaw Waleng Dap hkringmang U Awng Min hku nna “KIO a tang madun ai lam hpe Naypyidaw gumsan magam U Ting Tsing de tang madun ya na sha n ga, shi hku nna mung KIO hte simsa lam lu hkra shakut na re lam” sadi jaw tsun wa sai lam chye lu ai.
Shawng na U Awng Tawng woi awn ai Myen asuya simsa lam tam komiti hte KIO lapran Miwa mung Yunnan mungdaw Ruili hta 3 lang mung masa bawngban ai lam hkrat sum ai hpang, U Awng Min woi awn ai hpung bai galai wa ai re.
Du na bat lahkawng laman, uhpung lahkawng datkasa lapran matut hkrum hkat na matu Mai Ja Yang zuphpawng hta bawngban wa sai lam chye lu ai.
kac_Latn kac_Latn eng_Latn ces_Latn lim_Latn kac_Latn kac_Latn kac_Latn kac_Latn kac_Latn